ขอสอบถามคะ ช่วงตั้งครรภ์ ใช้สครับสมุนไพร ได้มั้ยคะ
สวัสดีค่ะ Pawina,การทาครีม โลชั่นต่างๆ ที่ผิวหนัง การใช้สบู่ รวมถึงการสครับผิว อาจมีโอกาสที่สารเคมีต่างๆ อาจซึมลึกลงไปในผิวหนัง เข้าสู่กระแสเลือด และส่งไปยังทารกในครรภ์ได้ แต่ก็เป็นปริมาณเพียงเล็กน้อยค่ะหากจะให้ปลอดภัย ก็ควรเลือกใช้ผลิตภัณฑ์ต่างๆ สำหรับทาหรือใช้กับผิวหนัง ที่ระบุว่าปลอดภัยสำหรับหญิงตั้งครรภ์ หรือปลอดภัยสำหรับแม่และเด็กค่ะสำหรับสครับสมุนไพรนั้น อาจมีสมุนไพรหลายๆ ชนิด ซึ่งก็อาจมีผลต่อทารกในครรภ์ได้ เช่น สครับที่มีว่านหางจระเข้เป็นส่วนผสม พบว่ามีสารที่อาจเป็นอันตรายต่อทารกในครรภ์ได้ ดังนั้น หากไม่ใช่ผลิตภัณฑ์ที่ระบุเฉพาะว่าเหมาะกับหญิงตั้งครรภ์ หรือสำหรับแม่และเด็ก ก็ควรหลีกเลี่ยงไม่ใช้จะปลอดภัยกว่าค่ะ หรือหากใช้ก็ควรใช้ในปริมาณที่น้อย และไม่ใช้บ่อยๆ ค่ะ ทั้งนี้ แม่อาจทำสครับจากธรรมชาติด้วยตัวเอง เพื่อให้มั่นใจว่าปลอดภัย เช่น ใช้มะขาม น้ำผึ้ง นมสดผสมกัน หือขมิ้นชัน มะขาม นมสด เป็นต้น สามารถดูตัวอย่างได้จากlinkนี้ค่ะ